**J E G Y Z Ő K Ö N Y V**

**Készült:** Pétervására Város Önkormányzat Képviselő-testületének 2016. február 9-én (kedden) 15.00 órakor megtartott ülésén.

**Jelen vannak** Eged István FIDESZ-KDNP polgármester

Boros Csaba FIDESZ-KDNP alpolgármester

Abelovszki Ildikó képviselő

Barta Gábor képviselő

Juhász Attila képviselő

Tóth János képviselő

Varró Magdolna képviselő

**Meghívottak:** Dr. Varga Attila jegyző

Dr. Kerekes Tibor aljegyző

Braun József pénzügyi oszt. vez.

Tóthné Németh Barbara építési oszt. vez.

Szabóné Szűcs Szilvia Idősotthon vez.

Dobi Istvánné Óvoda vez.

Balogh Katalin Báziskonyha vez.

Bocsi Csabáné Báziskonyha

Deák Bernadett Műv. Ház igazgató

Deli Orsolya ügykezelő

Kovácsné Égető Edit jkv.

**Eged István FIDESZ-KDNP polgármester**

Köszönti az ülés résztvevőit, megállapítja az ülés határozatképességét, mert a 7 képviselőből 7 fő jelen van. Az ülést megnyitja. Javasolja a meghívón feltüntetett napirendi pontok tárgyalását, amit a képviselők egyhangúan elfogadtak.

**NAPIRENDI PONTOK**

1. Az önkormányzat 2016. évi költségvetésének megtárgyalása.

Előterjesztő: Eged István polgármester

1. A pétervásárai helyi önszerveződő szervezetek 2015. évi elszámolásának, és a 2016. évi támogatásának megtárgyalása.

Előterjesztő: Eged István polgármester

1. Az önkormányzat 2016. évi munkatervének megtárgyalása.

Előterjesztő: Eged István polgármester

1. Az önkormányzat 2016. évi közbeszerzési tervének megtárgyalása.

Előterjesztő: Eged István polgármester

1. A Napköziotthonos óvoda nyári zárva tartásának megtárgyalása.

Előterjesztő: Eged István polgármester

1. A migrációval kapcsolatos kérdések megtárgyalása.

Előterjesztő: Eged István polgármester

1. Az Észak Hevesi 33 Vidékfejlesztési Közhasznú Egyesülettel kötött bérleti szerződés meghosszabbításának megtárgyalása.

Előterjesztő: Eged István polgármester

1. Kérdések, Interpellációk.

**Napirendi pontok tárgyalása**

**1./ Napirend**

Az önkormányzat 2016. évi költségvetésének megtárgyalása.

**Eged István FIDESZ-KDNP polgármester**

A Pénzügyi és Városüzemeltetési bizottság együtt tárgyalta a költségvetést.

Átadja a szót a bizottság elnökének.

**Varró Magdolna Pénzügyi biz. elnöke**

Mint már azt a polgármester úr is említette a költségvetést a két bizottság együtt tárgyalta.

Felkéri a pénzügyi osztály vezetőjét, hogy röviden tájékoztassa a jelenlévőket.

**Braun József pénzügyi osztályvezető**

Az önkormányzat pénzügyi szabályozás központilag meghatározott alapelve a feladat finanszírozás.

Rövid tájékoztatót ad az anyagban szereplő tételekről.

**Varró Magdolna Pénzügyi biz. elnöke**

Megköszöni a pénzügyi osztályvezető tájékoztatóját, és kéri, hogy akinek van kérdése, az tegye fel.

**Tóth János képviselő**

Azt szeretné megtudni, hogy a KRESZ táblák, illetve az utca névtáblák beszerzését meg lehet-e oldani?

**Braun József pénzügyi osztályvezető**

Van bizonyos összeg betervezve. Meglátják, hogy mire esz elég.

**Tóth János képviselő**

A támfal helyreállítására is gondolni kell.

**Dr. Varga Attila jegyző**

Oda szerinte pályázatot kell nézni.

**Tóth János képviselő**

Probléma még a parkolás is.

**Varró Magdolna Pénzügyi biz. elnöke**

Már eltérünk a témától. Kérdezi, hogy van-e még kérdés?

Az anyagot mind a két bizottság javasolja a testület felé elfogadásra.

**Eged István FIDESZ-KDNP polgármester**

Kérdezi, hogy ezzel kapcsolatban kérdés, hozzászólás vélemény van-e?

Amíg gondolkodnak pár gondolatot megosztana a jelenlévőkkel.

Örül, hogy jelen vannak az ülésen az intézményvezetők is. Az intézmények nagyjából jól gazdálkodnak. Továbbra is takarékos gazdálkodást kér. Az a véleménye, hogy az intézményvezetők kicsit mintha kevesebbet számoltak volna be az elvégzett munkáról, kéri, hogy a jövőben erre figyeljenek oda jobban.

Látszik, hogy Pétervására költségvetése hiányos.

Rendezvényekre jó lenne, ha lenne pénz, és ezért kéri, hogy próbáljon mindenki ebbe besegíteni.

Pályázni csak arra tudnak, amire lehet.

**Varró Magdolna képviselő**

Intézményvezetőként úgy érzi meg lett szólítva.

Elmondja, hogy eddig is igyekeztek takarékosan gazdálkodni.

Az igényekben benne van az odafigyelés, a jobbító szándék.

**Eged István FIDESZ-KDNP polgármester**

Kérdezi, hogy ezzel kapcsolatban van-e még kérdés, vélemény?

Amennyiben nincs kérdés kéri, hogy aki egyetért, az önkormányzat 2016. évi költségvetésével az kézfelemeléssel szavazzon.

A képviselőtestület **egyhangú szavazattal** az alábbi rendeletet alkotta.

**Pétervására Város Önkormányzat Képviselőtestületének**

**2/2016. (II. 10.) önkormányzati rendelete**

**az önkormányzat 2016. évi költségvetéséről**

Pétervására Város Önkormányzatának Képviselőtestülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva, figyelemmel az államháztartásról szóló 2011. évi CXCV törvény 23. §-ára, Pétervására Város Önkormányzata 2016. évi költségvetéséről a következőket rendeli el:

**1. §**

(1) A rendelet hatálya kiterjed az önkormányzaton belül önállóan működő költségvetési szervekre is.

(2) Pétervására Város Önkormányzatának Képviselőtestülete (a továbbiakban: Képviselőtestület) az önkormányzat 2016. évi költségvetésének

bevételi főösszegét: 836.700 ezer Ft-ban

kiadási főösszegét: 980.362 ezer Ft-ban

hiányát (bevételek és kiadások egyenlege): 143.662ezer Ft-ban

határozza meg.

(2) A költségvetési hiány belső finanszírozására szolgáló

előző évi pénzmaradvány összege: 101.655 ezer Ft

ebből: - működési célú pénzmaradvány: 0 ezer Ft

- felhalmozási célú pénzmaradvány: 101.655 ezer Ft

(3) A költségvetési hiány külső finanszírozására szolgáló

Kiegészítő (rendkívüli) támogatás (működési) 42.007 ezer Ft

**2. §**

A 2016. évi költségvetés bevételeinek és kiadásainak összevont pénzforgalmi mérlegét az 1. melléklet tartalmazza.

**3. §**

(1) Az önkormányzat bevétele forrásonként a következők szerint oszlik meg:

Intézményi működési bevétel 137.881 ezer Ft

Sajátos működési bevétel 47.400 ezer Ft

Önkormányzat költségvetési támogatása 424.511 ezer Ft

Felhalmozási és tőkejellegű bevétel 42.040 ezer Ft

Végleges pénzeszköz átvétel, támogatás értékű bevétel 161.226 ezer Ft

Előző évi pénzmaradvány 101.655 ezer Ft

Intézmény finanszírozás 65.648 ezer Ft.

(2) Az (1) bekezdés szerinti bevételeket intézményenként a 6. melléklet tartalmazza.

**4. §**

(1) Az önkormányzat kiadásait az alábbiak szerint határozza meg:

Önkormányzat működési kiadása 455.079 ezer Ft

ezen belül: személyi juttatások 210.528 ezer Ft

munkaadókat terh. jár. 41.176 ezer Ft

dologi jell. kiadások 203.376 ezer Ft

Végleges pénzeszköz átadás 321.321 ezer Ft

ezen belül: működési célú 315.840 ezer Ft

felhalmozási célú 5.482 ezer Ft

Felhalmozási kiadások 97.437 ezer Ft

Kölcsönök nyújtása, hiteltörlesztés 11.900 ezer Ft

Tartalékok 28.977 ezer Ft

Intézmény finanszírozás 65.648 ezer Ft

(2) Pétervására Város Önkormányzata 2016. évi tartalékai: A Pétervására és környéke szennyvíz beruházási társulás céltartaléka, 28.977 ezer Ft felhalmozási jellegű.

(3) A tartalékkal a Pétervására és környéke szennyvíz beruházási társulás rendelkezik.

(4) A speciális céljellegű támogatások államháztartáson kívüli szervezetek és személyek részére, csak elszámolási kötelezettséggel, külön szerződés alapján folyósítható. Közzététele a [www.petervasara.hu](http://www.petervasara.hu) honlapon történik.

A képviselőtestület döntése alapján támogatásban részesíthető szervezetek

Pétervására Sportegyesület labdarúgás: 6.000 ezer Ft (működési)

labdarúgás: 3.500 ezer Ft (pályázati önrész)

sakk: 250 ezer Ft

karate 250 ezer Ft

asztalitenisz 200 ezer Ft

autómotor-sport 150 ezer Ft

túra 100 ezer Ft

kerékpár 100 ezer Ft

futó 50 ezer Ft

PETIFE 100 ezer Ft

Pétervásárai Sporthorgász Egyesület 300 ezer Ft

Polgárőr Egyesület 500 ezer Ft

Galambász Egyesület 30 ezer Ft

Nyugdíjasok pétervásárai szervezete 100 ezer Ft

Egyéb (egyéb alapítv.) 150 ezer Ft

AVIPE 450 ezer Ft

(5) A kiadási előirányzatot az önkormányzat önállóan működő intézményeivel együtt a 2/1-15. melléklet részletezi.

**5. §**

Az önkormányzat kiemelt beruházási és felújítási előirányzata feladatonkénti felsorolását a 4. melléklet tartalmazza.

**6. §**

Az önállóan és részben önállóan gazdálkodó költségvetési szervek éves létszámkeretét (álláshelyeket) a rendelet 8. melléklete határozza meg.

**7. §**

Az étkezési nyersanyagnormát és a térítési díjakat a 9. melléklet tartalmazza

**8. §**

(1) A képviselőtestület felhatalmazza a polgármestert, hogy döntsön az átmenetileg szabad pénzeszközök 3 hónapot el nem érő időtartamú lekötéséről.

(2) Az önkormányzatnál és intézményeinél keletkező többletbevételek felhasználásáról a képviselőtestület dönt. Működési jellegű bevételi többletet a hiány csökkentésére használja fel. Felhalmozási jellegű többlet esetén tartalékba helyezi, melynek felhasználásáról később rendelkezik a testület.

(3) A képviselőtestület által jóváhagyott előirányzatok és költségvetési létszámkeretek közötti átcsoportosítást csak a képviselőtestület engedélyezhet, a kiemelt előirányzaton belül illetve létszámkereten belül az önállóan működő költségvetési szerv (az önkormányzatot is beleértve) a részelőirányzatokat – annak összegét nem érintve - önállóan módosíthatja.

(4) 2016. január 1-jétől e rendelet elfogadásának időpontjáig terjedő időtartamban a polgármester az önkormányzat költségvetését megillető bevételeket a hatályos jogszabályok szerint beszedte és az előző évi kiadási előirányzatokon belül a kiadásokat arányosan teljesítette. Az átmeneti gazdálkodás során beszedett bevételeket és teljesített kiadásokat e rendelet tartalmazza.

(5) A közfoglalkoztatással kapcsolatos kiadások elszámolásánál, az állam által nem fedezett költségek finanszírozását a Képviselőtestület a szociális juttatások keretének a terhére számolja el.

**9. §**

2016. évben Magyarország 2016. évi költségvetéséről szóló 2015. évi C. törvényben meghatározottak szerint:

a) A köztisztviselők illetményalapja 38.650 Ft.

b) A közalkalmazottak illetménypótlékának alapja 20.000 Ft.

**Záró rendelkezések**

**10. §**

(1) Ez a rendelet a (2) bekezdésben foglalt kivétellel kihirdetése napján lép hatályba.

(2) A rendelet 7. §-ában meghatározott rendelkezései 2016. március 1-től lépnek hatályba.

Pétervására, 2016. február 9.

**Eged István Dr. Varga Attila**

**FIDESZ-KDNP jegyző**

**polgármester**

**2./ Napirend**

A pétervásárai helyi önszerveződő szervezetek 2015. évi elszámolásának, és a 2016. évi támogatásának megtárgyalása.

**Eged István FIDESZ-KDNP polgármester**

Kérdezi, hogy ezzel kapcsolatban van-e még kérdés, vélemény? A bizottságok tárgyalták-e ezt a napirendi pontot?

**Varró Magdolna Pénzügyi biz. elnöke**

A polgármester úr kérdésére válaszolva elmondja, hogy a két bizottság együtt tárgyalta ezt a napirendi pontot. A bizottságok az anyagot javasolják elfogadásra a testület felé.

**Juhász Attila képviselő**

Annyit szeretne mondani, hogy az AVIPE-től kicsit nagyobb aktivitást kérne. (Gondol itt a térünnepre, a testületi ülésekre, stb.)

Legutóbb a 2015. okt. 23-i ünnepségen vettek részt.

A honlapjukat 2014-ben újították meg utoljára.

Nyilvántartott tagok száma 19 fő, akiket még nem láttak soha.

**Eged István FIDESZ-KDNP polgármester**

Ezelőtt nagyobb volt az aktivitás.

**Boros Csaba alpolgármester**

Elmondja, hogy Ő maga is benne van az említett 19 főben. Az aktivitásuk tényleg igen szerény.

Kamerát esetleg Szántó László fog a kezébe a többiek nem.

**Eged István FIDESZ-KDNP polgármester**

A LEADER iroda mögött van a stúdiójuk.

Van-e még valakinek kérdése, hozzászólása?

Amennyiben nincs kérdés kéri, hogy aki egyetért a pétervásárai helyi önszerveződő szervezetek 2015. évi elszámolásának, és a 2016. évi támogatással az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat Képviselőtestületének 1/2016. (II.9.) határozata**

Pétervására Város Önkormányzatának Képviselőtestülete a helyi önszerveződő közösségek pénzügyi támogatásának rendjéről szóló 10/2007. (XI. 30.) rendeletének 10. §-a alapján a Pétervásárai Ifjúsági Egyesület számára 13/2015. (II. 12.) határozatában megítélt 150.000,- Ft pénzügyi támogatás felhasználásáról készült írásbeli elszámolást elfogadta és a felhasználást a támogatási célnak megfelelőnek találta.

**Határidő:** folyamatos

**Felelős:** Eged István polgármester

**Pétervására Város Önkormányzat Képviselőtestületének 2/2016. (II.9.) határozata**

Pétervására Város Önkormányzatának Képviselőtestülete a helyi önszerveződő közösségek pénzügyi támogatásának rendjéről szóló 10/2007. (XI. 30.) rendeletének 10. §-a alapján a Nyugdíjasok Pétervásárai Szövetsége számára 14/2015. (II. 12.) határozatában megítélt 100.000,- Ft pénzügyi támogatás felhasználásáról készült írásbeli elszámolást elfogadta és a felhasználást a támogatási célnak megfelelőnek találta.

**Határidő:** folyamatos

**Felelős:** Eged István polgármester

**Pétervására Város Önkormányzat Képviselőtestületének 3/2016. (II.9.) határozata**

Pétervására Város Önkormányzatának Képviselőtestülete a helyi önszerveződő közösségek pénzügyi támogatásának rendjéről szóló 10/2007. (XI. 30.) rendeletének 10. §-a alapján a Pétervására Sportegyesület számára 12/2015. (II. 12.) határozatában megítélt 6.257.000,- Ft pénzügyi támogatás felhasználásáról készült írásbeli elszámolást elfogadta és a felhasználást a támogatási célnak megfelelőnek találta.

**Határidő:** folyamatos

**Felelős:** Eged István polgármester

**Pétervására Város Önkormányzat Képviselőtestületének 4/2016. (II.9.) határozata**

Pétervására Város Önkormányzatának Képviselőtestülete a helyi önszerveződő közösségek pénzügyi támogatásának rendjéről szóló 10/2007. (XI. 30.) rendeletének 10. §-a alapján az AVIPE számára 15/2015. (II.12.) határozatában megítélt 450.000,- Ft pénzügyi támogatás felhasználásáról készült írásbeli elszámolást elfogadta és a felhasználást a támogatási célnak megfelelőnek találta.

**Határidő:** folyamatos

**Felelős:** Eged István polgármester

**Pétervására Város Önkormányzat Képviselőtestületének 5/2016. (II.9.) határozata**

Pétervására Város Önkormányzatának Képviselőtestülete a helyi önszerveződő közösségek pénzügyi támogatásának rendjéről szóló 10/2007. (XI. 30.) rendeletének 10. §-a alapján a Pétervásárai Sporthorgász Egyesület számára 16/2015. (II.12.) határozatában megítélt 300.000,- Ft pénzügyi támogatás felhasználásáról készült írásbeli elszámolást elfogadta és a felhasználást a támogatási célnak megfelelőnek találta.

**Határidő:** folyamatos

**Felelős:** Eged István polgármester

**Pétervására Város Önkormányzat Képviselőtestületének 6/2016. (II.9.) határozata**

Pétervására Város Önkormányzatának Képviselőtestülete a helyi önszerveződő közösségek pénzügyi támogatásának rendjéről szóló 10/2007. (XI. 30.) rendeletének 10. §-a alapján a Pétervására Város Polgárőr Egyesület számára 3/2015. (II.13.) önkormányzati rendeletében megítélt 400.000,- Ft pénzügyi támogatás felhasználásáról készült írásbeli elszámolást elfogadta és a felhasználást a támogatási célnak megfelelőnek találta.

**Határidő:** folyamatos

**Felelős:** Eged István polgármester

**Pétervására Város Önkormányzat Képviselőtestületének 7/2016. (II.9.) határozata**

1. Pétervására Város Önkormányzata 2016. január 18-án érkezett pályázata alapján támogatja a Pétervására Sportegyesület (a továbbiakban: Támogatott) pályázatát.

2. A támogatás felhasználásának célja: sport támogatása a Pétervásárán élő állampolgárok számára.

3. Az éves támogatás összege: 7.100.000,- Ft – azaz: hétmillió-egyszázezer forint.

4. Az éves támogatás folyósításának ütemezése: havi bontásban.

5. A Képviselőtestület felhatalmazza a polgármestert, hogy e határozata alapján Támogatott kezdeményezését követő 15 napon belül a Képviselőtestület döntésének megfelelő tartalommal támogatási szerződést kössön a Támogatottal.

**Határidő:** azonnal

**Felelős:** Eged István polgármester

**Pétervására Város Önkormányzat Képviselőtestületének 8/2016. (II.9.) határozata**

1. Pétervására Város Önkormányzata 2016. január 13-án érkezett pályázata alapján támogatja a Pétervásárai Ifjúsági Egyesület (a továbbiakban: Támogatott) pályázatát.

2. A támogatás felhasználásának célja: önszerveződő közösségek tevékenységének támogatása a Pétervásárán élő állampolgárok számára.

3. Az éves támogatás összege: 100.000,- Ft, azaz: egyszázezer forint.

4. Az éves támogatás folyósításának ütemezése egy összegben 2016. július 31-ig.

5. A Képviselőtestület felhatalmazza a polgármestert, hogy e határozata alapján Támogatott kezdeményezését követő 15 napon belül a Képviselőtestület döntésének megfelelő tartalommal támogatási szerződést kössön a Támogatottal.

**Határidő:** azonnal

**Felelős:** Eged István polgármester

**Pétervására Város Önkormányzat Képviselőtestületének 9/2016. (II.9.) határozata**

1. Pétervására Város Önkormányzata 2016. január 21-én érkezett pályázata alapján támogatja a Nyugdíjasok Pétervásárai Szövetsége (a továbbiakban: Támogatott) pályázatát.

2. A támogatás felhasználásának célja: közösségi tér biztosítása a Pétervásárán élő állampolgárok számára.

3. Az éves támogatás összege: 100.000,- Ft, azaz: egyszázezer forint.

4. Az éves támogatás folyósításának ütemezése: két egyenlő részletben, 2016. április 1-ig és 2016. október 1-ig: 50.000 – 50.000,- Ft.

5. A Képviselőtestület felhatalmazza a polgármestert, hogy e határozata alapján Támogatott kezdeményezését követő 15 napon belül a Képviselőtestület döntésének megfelelő tartalommal támogatási szerződést kössön a Támogatottal.

**Határidő:** azonnal

**Felelős:** Eged István polgármester

**Pétervására Város Önkormányzat Képviselőtestületének 10/2016. (II.9.) határozata**

1. Pétervására Város Önkormányzata 2016. január 21-én érkezett pályázata alapján támogatja az AVIPE (a továbbiakban: Támogatott) pályázatát.

2. A támogatás felhasználásának célja: közösségi tér biztosítása a Pétervásárán élő állampolgárok számára.

3. Az éves támogatás összege: 450.000,- Ft, azaz: négyszázötvenezer forint.

4. Az éves támogatás folyósításának ütemezése egy összegben, 2016. június 30-ig.

5. A Képviselőtestület felhatalmazza a polgármestert, hogy e határozata alapján Támogatott kezdeményezését követő 15 napon belül a Képviselőtestület döntésének megfelelő tartalommal támogatási szerződést kössön a Támogatottal.

**Határidő:** azonnal

**Felelős:** Eged István polgármester

**Pétervására Város Önkormányzat Képviselőtestületének 10/2016. (II.9.) határozata**

1. Pétervására Város Önkormányzata 2016. január 19-én érkezett pályázata alapján támogatja a Pétervásárai Sporthorgász Egyesület (a továbbiakban: Támogatott) pályázatát.

2. A támogatás felhasználásának célja: sport támogatása a Pétervásárán élő állampolgárok számára.

3. Az éves támogatás összege: 300.000,- Ft, azaz: háromszázezer forint.

4. Az éves támogatás folyósításának ütemezése egy összegben, 2016. április 30-ig.

5. A Képviselőtestület felhatalmazza a polgármestert, hogy e határozata alapján Támogatott kezdeményezését követő 15 napon belül a Képviselőtestület döntésének megfelelő tartalommal támogatási szerződést kössön a Támogatottal.

**Határidő:** azonnal

**Felelős:** Eged István polgármester

**Pétervására Város Önkormányzat Képviselőtestületének 12/2016. (II.9.) határozata**

1. Pétervására Város Önkormányzata 2016. január 19-én érkezett pályázata alapján támogatja a Pétervására Város Polgárőr Egyesület (a továbbiakban: Támogatott) pályázatát.

2. A támogatás felhasználásának célja: sport támogatása a Pétervásárán élő állampolgárok számára.

3. Az éves támogatás összege: 500.000,- Ft, azaz: ötszázezer forint.

4. Az éves támogatás folyósításának ütemezése: negyedévente.

5. A Képviselőtestület felhatalmazza a polgármestert, hogy e határozata alapján Támogatott kezdeményezését követő 15 napon belül a Képviselőtestület döntésének megfelelő tartalommal támogatási szerződést kössön a Támogatottal.

**Határidő:** azonnal

**Felelős:** Eged István polgármester

**3./ Napirend**

Az önkormányzat 2016. évi munkatervének megtárgyalása.

**Eged István FIDESZ-KDNP polgármester**

Ez a munkaterv az év folyamán változni fog.

**Dr. Varga Attila jegyző**

Közmeghallgatás időpontját esetleg bele lehetne tenni.

**Eged István FIDESZ-KDNP polgármester**

Egyetért a javaslattal.

A közmeghallgatást a második félév végén kellene megtartani. November hónapot javasolja.

Van-e még valakinek kérdése, javaslata ezzel a napirendi ponttal kapcsolatban?

Amennyiben nincs kérdés kéri, hogy aki egyetért az önkormányzat 2016. évi munkatervével a fent említett módosítással az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat Képviselőtestületének 13/2016. (II.9.) határozata**

**Pétervására Város Önkormányzata Képviselőtestületének 2016. évi munkaterve**

|  |  |
| --- | --- |
| Ülés ideje | **Tervezett napirendek** |
| Február | **2016. február 15-ig**  **1.** Pétervására Város Önkormányzata 2016. évi költségvetési rendeletének beterjesztése  Előterjesztő: polgármester  Napirendi pontot előkészítő bizottság: Pénzügyi és Ügyrendi  **2.** Pétervására Város Önkormányzata 2016. évi összesített közbeszerzési tervének elfogadása  Előterjesztő: polgármester  Napirendi pontot előkészítő bizottság: --- |
| Március | **1**. Tájékoztató Pétervására város egészségügyi ellátásának helyzetéről  Előterjesztő: polgármester, egészségügyi ellátásban érintettek  Napirendi pontot előkészítő bizottság: ---  **2.** Beszámoló az utak, átereszek, csapadékvíz-elvezető árkok állapotáról  Előterjesztő: polgármester  Napirendi pontot előkészítő bizottság: Városüzemeltetési és Sport |
| Április | **1**. Beszámoló Pétervására Város Önkormányzata 2015. évi költségvetésének végrehajtásáról  Előterjesztő: polgármester  Napirendi pontot előkészítő bizottság: Pénzügyi és Ügyrendi  **2.** Pétervására Város Önkormányzata 2016. évi éves ellenőrzési és éves összefoglaló jelentésének elfogadása  Előterjesztő: polgármester  Napirendi pontot előkészítő bizottság: Pénzügyi és Ügyrendi |
| Május | **1.** Beszámoló Pétervására Város Önkormányzata 2015. évi gyermekjóléti és gyermek-védelmi feladatainak ellátásáról  Előterjesztő: polgármester  Napirendi pontot előkészítő bizottság: Szociális, Művelődési és Oktatási  **2.** Beszámoló a pétervásárai Napköziotthonos Óvoda munkájáról  Előterjesztő: polgármester, intézmény vezetője  Napirendi pontot előkészítő bizottság: Szociális, Művelődési és Oktatási  **3.** Beszámoló a Pétervására Járás Többcélú Társulás munkájáról  Előterjesztő: polgármester  Napirendi pontot előkészítő bizottság: --- |
| Június | **1.** Beszámoló a Szántó Vezekényi István Művelődés Háza és Könyvtár munkájáról  Előterjesztő: polgármester  Napirendi pontot előkészítő bizottság: Szociális, Művelődési, és Oktatási  **2.** Döntés a 2016/2017-os tanévkezdéshez nyújtandó beiskolázási támogatásról  Előterjesztő: polgármester  Napirendi pontot előkészítő bizottság: Szociális, Művelődési, és Oktatási |
| Augusztus | Javaslat Pétervására Város Önkormányzata 2017. évi belső ellenőri tervének összeállítására  Előterjesztő: jegyző  Napirendi pontot előkészítő bizottság: --- |
| Szeptember | **1.** Beszámoló a pétervásárai Időskorúak Otthona munkájáról  Előterjesztő: polgármester, munkaszervezet vezetője  Napirendi pontot előkészítő bizottság: Szociális, Művelődési, és Oktatási |
| Október | **1.** Tájékoztató a városban működő egyesületek, alapítványok munkájáról  Előterjesztő: polgármester  Napirendi pontot előkészítő bizottság: --- |
| November | **1.** Döntés a mikulás csomagról, ajándékról és az idősek csomagjáról  Előterjesztő: polgármester  Napirendi pontot előkészítő bizottság: Szociális, Művelődési, és Oktatási  **2.** Közmeghallgatás  Előterjesztő: polgármester |

**Határidő:** azonnal

**Felelős:** Eged István polgármester

**4./ Napirend**

Az önkormányzat 2016. évi közbeszerzési tervének megtárgyalása.

**Eged István FIDESZ-KDNP polgármester**

A költségvetés elfogadása után el kell készíteni az önkormányzat éves összesített közbeszerzési tervét az adott évre vonatkozóan.

A kiküldött anyag tartalmazza a részleteket.

Kérdezi, hogy ezzel kapcsolatban van-e kérdés, hozzászólás?

Amennyiben nincs kérdés kéri, hogy aki egyetért az önkormányzat 2016. évi közbeszerzési tervével az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat Képviselőtestületének 14/2016. (II.9.) határozata**

Pétervására Város Önkormányzat Képviselőtestületének 2016. évi összesített közbeszerzési tervét az alábbiak szerint fogadta el:

|  |  |  |  |  |  |  |
| --- | --- | --- | --- | --- | --- | --- |
| **A közbeszerzés tárgya és mennyisége** | **CPV kód** | **Irányadó eljárásrend** | **Tervezett eljárási típus** | **Időbeli ütemezés** | | **Sor kerül-e vagy sor került-e az adott közbeszerzéssel összefüggésben előzetes összesített tájékoztató közzétételére?** |
| **az eljárás megindításának, illetve a közbeszerzés megvalósításának tervezett időpontja** | **szerződés teljesítésének várható időpontja vagy a szerződés időtartama** |
| **I. Eszközbeszerzés** | --- | --- | --- | --- | --- | --- |
| **II. Építés**  **1. NGM pályázat Báziskonyha felújítás** | --- | nemzeti értékhatárt elérő | Hirdetmény nélküli tárgyalásos eljárás (Kbt. 122§ (7) | 2016. február | 2016. szeptember | nem |
| **2. NGM pályázat**  **Közös Önkormányzati Hivatal felújítás** | --- | nemzeti értékhatárt elérő | Hirdetmény nélküli tárgyalásos eljárás (Kbt. 122§ (7) | 2016. február | 2016. szeptember | nem |
| **III. Szolgáltatás-megrendelés** | --- | --- | --- | --- | --- | --- |
| **IV. Építési koncesszió** | --- | --- | --- | --- | --- | --- |
| **V. Szolgáltatási koncesszió** | --- | --- | --- | --- | --- | --- |
|  |  |  |  |  |  |  |
|  |  |  |  |  |  |  |

**Határidő:** azonnal

**Felelős:** Eged István polgármester,

Dr. Varga Attila jegyző

**5./ Napirend**

A Napköziotthonos óvoda nyári zárva tartásának megtárgyalása.

**Eged István FIDESZ-KDNP polgármester**

Ezzel a napirendi ponttal kapcsolatban várja a véleményeket, hozzászólásokat.

Azt figyelembe kell venni, hogy mikor újítják fel a báziskonyhát.

**Tóthné Németh Barbara ép. oszt. vez.**

Június 15-től lehet elvileg kezdeni, mivel augusztus végéig be kell fejezni a munkát.

**Eged István FIDESZ-KDNP polgármester**

Kérdezi, hogy ezzel a napirendi ponttal kapcsolatban van-e kérdés, hozzászólás?

Amennyiben nincs kérdés kéri, hogy aki egyetért a Napköziotthonos óvoda nyári zárva tartásával az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat Képviselőtestületének 15/2016. (II.9.) határozata**

1. Pétervására Város Önkormányzat Képviselő-testülete a pétervásárai Napköziotthonos Óvoda (3250 Pétervására, Kossuth út 1.) nyári zárva tartását 2016. augusztus 1-től 2016. augusztus 31-ig határozza meg.

2. A Képviselőtestület felhívja az óvodavezető figyelmét arra, hogy az 1. pontban meghatározott időpontról a szülőket legkésőbb 2016. február 29-ig tájékoztassa.

**Határidő:** 2016. február 29.

**Felelős:** óvodavezető

**6./ Napirend**

A migrációval kapcsolatos kérdések megtárgyalása.

**Eged István FIDESZ-KDNP polgármester**

Kérdezi, hogy ezzel a napirendi ponttal kapcsolatban van-e kérdés?

Amennyiben nincs kérdés kéri, hogy aki egyetért a migrációval kapcsolatos kérdések megtárgyalásával az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat Képviselőtestületének 16/2016. (II.9.) határozata**

Pétervására Város Önkormányzat Képviselőtestülete elutasítja a kötelező betelepítési kvótát. A kötelező betelepítési kvóta jogtalan, értelmetlen. Növeli a bűnözés kockázatát és a terrorveszélyt. A kvóta veszélyezteti a kultúránkat és a mindennapjaink biztonságát, vállalhatatlan terheket jelentene a szociális, egészségügyi és oktatási rendszerünkre.

**Határidő:** azonnal

**Felelős:** Eged István polgármester

**7/ Napirend**

Az Észak Hevesi 33 Vidékfejlesztési Közhasznú Egyesülettel kötött bérleti szerződés meghosszabbításának megtárgyalása.

**Eged István FIDESZ-KDNP polgármester**

Az Egyesület a bérleti szerződést 2017. december 31-ig szeretnék meghosszabbítani.

**Tóth János képviselő**

A tagoktól nem lehet tagdíjat kérni.

**Eged István FIDESZ-KDNP polgármester**

De van ilyen. Meg van határozva, hogy mire lehet használni.

Kérdezi, hogy ezzel a napirendi ponttal kapcsolatban van-e kérdés?

Amennyiben nincs kérdés kéri, hogy aki egyetért az Észak Hevesi 33 Vidékfejlesztési Közhasznú Egyesülettel kötött bérleti szerződés meghosszabbításával az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat Képviselőtestületének 17/2016. (II.9.) határozata**

1. Pétervására Város Önkormányzat Képviselő-testülete az Észak Hevesi 33 Vidékfejlesztési Közhasznú Egyesülettel kötött, a Keglevich út 26. szám alatti önkormányzati ingatlanra vonatkozó - 2015. december 31-én lejárt - bérleti szerződést 2017. október 31-ig meghosszabbítja.

2. A Képviselőtestület felhatalmazza Boros Csaba alpolgármestert a szerződés aláírására.

**Határidő:** azonnal

**Felelős:** Boros Csaba alpolgármester

**8/ Napirend**

Kérdések, interpellációk.

**Eged István FIDESZ-KDNP polgármester**

Tájékoztatja a jelenlévőket, hogy árajánlatot kértek Dobi Attila tervezőtől 23.sz. főút és az Ivádi (Szénégető) patak hídja közötti útszakaszra.

Az ajánlat megérkezett, mely két ütemre van bontva.

Most az I. ütemről lenne szó, és ehhez a tervezetet a testületnek el kell fogadnia.

Kérdezi, hogy ezzel a napirendi ponttal kapcsolatban van-e kérdés, hozzászólás?

Amennyiben nincs kérdés kéri, hogy aki egyetért az Dobi Attila féle tervezettel az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat Képviselőtestületének 18/2016. (II.9.) határozata**

1. Pétervására Város Önkormányzat Képviselőtestülete (a továbbiakban: Képviselőtestület) megrendeli Dobi Attila 3300 Eger, Joó János út 1. szám alatti közlekedésépítő mérnöktől a Pétervására, Szabadság tér és az Ivádi (Szénégető) patak közötti, Kossuth úti útszakasz felújításának terveit, összesen bruttó 350.000,-Ft értékben.

2. A Képviselőtestület a terveket a 2016. évi költségvetésében elkülönített felhalmozási kerete terhére rendeli meg, és fizeti ki.

**Határidő:** azonnal

**Felelős:** Eged István polgármester

**Eged István FIDESZ-KDNP polgármester**

A TKKI megszűnésével kell számolni.

Eredetileg ez a központ azért jött létre, hogy különböző tanfolyamokat, továbbképzéseket tartsanak a térségben élőknek.

Egy „Egyesület”-et kellene létrehozni, aki üzemeltet, ennek létrehozására felkérték.

Az egyesületnek 10 tagból kell állnia. Elmondja még, hogy az egyesületet támogatják.

**Varró Magdolna képviselő**

Mi volt a pályázat célja?

**Eged István FIDESZ-KDNP polgármester**

Munkaerőképzés.

**Braun József pénzügyi oszt. vez.**

Úgy kell csinálni, hogy az önkormányzatnak ne kerüljön pénzébe.

**Eged István FIDESZ-KDNP polgármester**

Képzéseket kell tartani.

**Barta Gábor képviselő**

Lehetne szakmát tanítani.

**Varró Magdolna képviselő**

Kérdés, hogy mi van a szerződéseben. Oda kell nagyon figyelni.

**Eged István FIDESZ-KDNP polgármester**

Kérték az önkormányzatokat, hogy írják, le milyen hiányszakmáról vannak tudomásuk.

**Deák Bernadett önkormányzati tanácsadó**

Tájékoztatás képpen elmondja, hogy már volt bent az elkészült épületrészben.

Varrónőket már képeznének.

Tudomása szerint rendelkeznek aszalógéppel.

Gondoltak a kisgyermekes szülőkre is, mert van gyereksarok kialakítva.

A termek fel vannak szerelve.

**Barta Gábor képviselő**

A motorfűrészkezelő tanfolyam volt az egyetlen olyan tanfolyam, amiről kaptak papírt is.

A többi tanfolyamnak nem igazán volt értelme, mert nem kaptak róla semmit.

**Eged István FIDESZ-KDNP polgármester**

Fel kell mérni az igényeket.

Felhatalmazást kér a testülettől az „Egyesület” megalakítására.

Kérdezi, hogy ezzel kapcsolatban van-e még kérdés?

Amennyiben nincs kérdés kéri, hogy aki egyetért az „Egyesület” létrehozásával az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat Képviselőtestületének 19/2016. (II.9.) határozata**

1. Pétervására Város Önkormányzat Képviselőtestülete (a továbbiakban: Képviselőtestület) elhatározza, hogy Pétervására Város Önkormányzat alapító tagként belép a Pétervására és Környéke Hátrányos Helyzetű Térségekért Egyesületbe, elfogadja és magára nézve kötelezőnek tekinti annak Alapszabályát.

2. A Képviselőtestület hozzájárulását adja, hogy a Pétervására és Környéke Hátrányos Helyzetű Térségekért Egyesület székhelyeként a Pétervására Város Önkormányzat tulajdonában álló (3250 Pétervására, Szabadság tér 1. szám alatti) ingatlant használhassa, illetve jegyeztesse be a bírósági nyilvántartásba.

3. A Képviselőtestület felhatalmazza Eged István polgármestert az Egyesülettel kapcsolatos dokumentumok aláírására, az Egyesületben az önkormányzat képviseletére

4. A Képviselőtestület hozzájárulását adja, hogy a Pétervására és Környéke Hátrányos Helyzetű Térségekért Egyesület nevében használhassa a „Pétervására” megnevezést.

5. A képviselőtestület az Alapszabályra figyelemmel dönt arról, hogy a Pétervására és Környéke Hátrányos Helyzetű Térségekért Egyesületben Pétervására Város Önkormányzata, mint jogi személy az  elnökségi  tagi tisztségét elfogadja azzal, hogy kijelöli  Eged István  polgármestert, hogy személyében az elnökségi tagi tisztséget lássa el.  Az elnökségi tagi tisztséggel  összefüggésben a jogi személy taggal szemben a Ptk-ban írt, vagy a Ctv-ben rögzített kizáró, összeférhetetlenségi okok nem állnak fenn.

**Határidő:** azonnal

**Felelős:** Eged István polgármester

**Eged István FIDESZ-KDNP polgármester**

Tájékoztatás szeretne adni a 23. és 25 sz. utak felújításával kapcsán.

Ma volt ezzel kapcsolatban egyeztetés.

2017. évben készülnek el a kiviteli tervek, és akkor kerül sor a nyomvonal kijelölésére is.

A munkálatok 2018-ban fognak indulni.

Több egyeztető megbeszélésre lesz még szükség.

A gyorsútra elvileg nincs pénz. Külterületi szakaszon 2x2 sáv, 1 sáv jönne be, 1 sáv lenne az elkerülő szakasz.

Kérte Pétervására belterületén körforgalom létrehozását.

Ragaszkodott hozzá, hogy csak 1 sáv menjen ki elkerülő útként a második maradna.

A földterület tulajdonosait majd ügyvéd fogja megkeresni.

Röviden ennyiben kívánta tájékoztatni a jelenlévőket, továbbra is folyamatosan fog referálni ebben az ügyben.

**Eged István FIDESZ-KDNP polgármester**

Közbeszerzési eljárások megindítására van szükség.

Két elnyert pályázatról van szó, az egyik a Báziskonyha, a másik az Önkormányzati Hivatal, azaz két határozata kell hoznunk.

Kérdezi, hogy ezzel kapcsolatban van-e még kérdés?

Amennyiben nincs kérdés kéri, hogy aki egyetért a határozati javaslatokkal az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat Képviselőtestületének 20/2016. (II.9.) határozata**

1. Pétervására Város Önkormányzat Képviselőtestülete (a továbbiakban: Képviselőtestület) az egyes önkormányzati feladatokhoz kapcsolódó fejlesztésekre kiírt pályázat keretében, a kötelező önkormányzati feladatot ellátó intézmények fejlesztésére, felújítására nyújtott támogatásból, a Pétervásárai Báziskonyha felújítására vonatkozó építési beruházás tárgyban a Nemzeti eljárásrendben lefolytatott hirdetmény és tárgyalás nélküli [Kbt. 115. § (1) bekezdés szerinti] közbeszerzési eljárást indít meg.

**2.** A Képviselőtestület a fenti pályázattal kapcsolatos közbeszerzési eljárás lefolytatásával megbízza Heves Projekt Regionális Gazdaságfejlesztési Kft. (székhely: 3326 Ostoros, Hunyadi u. 101.) céget nettó 250.000 Ft+ÁFA-ért.

**3.** A Képviselőtestület felhatalmazza a polgármestert, hogy az eljárás megindításához szükséges okiratok, illetve a vállalkozóval kötendő megbízási szerződés aláírására.

**Határidő:** azonnal

**Felelős:** Eged István polgármester

**Pétervására Város Önkormányzat Képviselőtestületének 21/2016. (II.9.) határozata**

1. Pétervására Város Önkormányzat Képviselőtestülete (a továbbiakban: Képviselőtestület) az egyes önkormányzati feladatokhoz kapcsolódó fejlesztésekre kiírt pályázat keretében, a kötelező önkormányzati feladatot ellátó intézmények fejlesztésére, felújítására nyújtott támogatásból, a Pétervására Közös Önkormányzati Hivatal épületének felújítási munkálataira vonatkozó építési beruházás tárgyban a Nemzeti eljárásrendben lefolytatott hirdetmény és tárgyalás nélküli [Kbt. 115. § (1) bekezdés szerinti] közbeszerzési eljárást indít meg.

**2.** A Képviselőtestület a fenti pályázattal kapcsolatos közbeszerzési eljárás lefolytatásával megbízza Heves Projekt Regionális Gazdaságfejlesztési Kft. (székhely: 3326 Ostoros, Hunyadi u. 101.) céget nettó 250.000 Ft+ÁFA-ért.

**3.** A Képviselőtestület felhatalmazza a polgármestert, hogy az eljárás megindításához szükséges okiratok, illetve a vállalkozóval kötendő megbízási szerződés aláírására.

**Határidő:** azonnal

**Felelős:** Eged István polgármester

**Tóth János képviselő**

A VÜB. elnökeként tájékoztatja a jelenlévőket, hogy a bizottság munkaterve elfogadásra került.

**Juhász Attila képviselő**

Szeretné felhívni a figyelmet az lakatlan, üres (elhanyagolt, ronda) ingatlanokra. Ezekről készíteni kellene egy felmérést.

Bejárás keretén belül (ahol részt venne a jegyző és az aljegyző is) pontos kimutatást készíteni.

**Tóthné Németh Barbara ép. oszt. vez.**

Épületeknél az életveszélyességet nem a jegyző vagy az aljegyző állapítja meg, nem az ő hatáskörükbe tartozik. Ezeknél a Járási Építési Hatóság az eljáró szerv.

Jelezte már a jegyző felé, hogy rendeletben szabályozzák le a „településképet”.

**Barta Gábor képviselő**

Lakatlan házak udvarát, kertjét lekaszáltatta.

Felszólítások mentek ki, 1 fő kivételével mindenki megcsinálta, vagy csináltatta.

**Dr. Varga Attila jegyző**

Felszólíthatóak, de szankcióra nincs mód.

**Barta Gábor képviselő**

Javasolja, hogy a várost járja be a VÜB.

**Eged István FIDESZ-KDNP polgármester**

Térjünk át a következő dologra. Az első projekt:

Zöld Város Program (TOP) amelynek a főbb pontjai a következők.

* Piac tér rendezése (hídtól-postáig) - ami a közúté azt mi nem tervezhetjük.
* Sportcsarnok udvarának kialakítása. Patakpart „sétányának” létrehozása.
* Templomdomb rendbetétele.
* Szolgáltatóház létrehozása.
* Volt játszótér, volt benzinkút zöld felületének létrehozása.
* Keglevich úti járdaszakasz, illetve zöld felület kialakítása.
* Régi grófi út megnyitása.

**Tóthné Németh Barbara ép. oszt. vez.**

A bölcsőde a másik projekt. Lényegében ez óvodabővítés lenne.

**Eged István FIDESZ-KDNP polgármester**

A Telecom is rendbe tehetné azt a portát ahol vannak, ott is nagy szokott lenni a fű.

**Barta Gábor képviselő**

Van ott is egy villanyoszlop, amin nem működik a közvilágítás. Elég sötét az a rész.

Tájékoztatja a jelenlévőket, hogy a kutyabefogó bot megérkezett.

A felszólító levelek ma kézbesítve lettek.

3-4 kennelt kell csinálni ahová a befogott állatokat be tudják zárni. Ezeket a kutyákat 2-3 hétig kell tartani utána átvenné Egerben a menhely.

**Eged István FIDESZ-KDNP polgármester**

Megkereste Bátka Árpád, szeretne megegyezni. Magasabbak az igényei mint a testvérének voltak.

Felhatalmazást kér a tárgyalásra.

**Varró Magdolna képviselő**

Ennek a végére kell járni.

**Barta Gábor képviselő**

Milyen összeget szeretne?

**Eged István FIDESZ-KDNP polgármester**

Megemlítette az összeget, de csak a szakértő által megállapított díjat tudnak fizetni érte.

**Tóth János képviselő**

Járással kapcsolatban hol tartunk?

**Eged István FIDESZ-KDNP polgármester**

Mióta megvettük a telket azóta nincs változás.

**Dr. Varga Attila jegyző**

A héten megkereste a kormányhivatal jogi osztálya.

Használati megállapodást nem tudják milyen formában fogja elfogadni a MNV Zrt.

**Eged István FIDESZ-KDNP polgármester**

Mi már sok mindent megtettünk ezért a dologért.

**Deák Bernadett önkormányzati tanácsadó**

Itt lenne az ideje, hogy kijelöljék a térünnep időpontját.

Két időpont közül kellene választani. Július 23., illetve augusztus 20.

Le kell kötni a fellépőket is.

Várja a javaslatokat, ötleteket.

**Dr. Varga Attila jegyző**

Az Időskorúak Otthonának Alapító Okiratát módosítani kellett, kormányzati funkciók változása miatt.

**Eged István FIDESZ-KDNP polgármester**

Kérdezi, hogy ezzel kapcsolatban van-e kérdés?

Amennyiben nincs kérdés kéri, hogy aki egyetért az Alapító Okirat módosításával létrehozásával az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat Képviselőtestületének 22/2016. (II.9.) határozata**

Pétervására Város Önkormányzat Képviselő-testülete megtárgyalta a Pétervásárai Időskorúak Otthona Alapító Okiratának módosításait, és azt a melléklet szerinti tartalommal elfogadta.

Felkéri a testület a jegyzőt, hogy gondoskodjon az Alapító Okirat egységes szerkezetbe foglalásáról, és a törzskönyvi nyilvántartásban való átjegyzéséről.

**Határidő:** azonnal

**Felelős:** Eged István polgármester,

Dr. Varga Attila jegyző

**Dr. Varga Attila jegyző**

TKKI-nek telephely használata 2015. december 31-vel lejárt, ezt szeretnék meghosszabbítani 2016. december 31-ig.

**Eged István FIDESZ-KDNP polgármester**

Kérdezi, hogy ezzel kapcsolatban van-e kérdés?

Amennyiben nincs kérdés kéri, hogy aki egyetért az fent említett hosszabbítással az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat Képviselőtestületének 23/2016. (II.9.) határozata**

Pétervására Város Önkormányzat Képviselőtestülete hozzájárulását adja az Országos Fejlesztési Tanácsadó Nonprofit Kft.-nek, hogy a 3250 Pétervására, Szabadság tér 1. szám alatti ingatlanon 2015. december 31-én lejárt telephelyhasználatot 2016. december 31-ig meghosszabbíthatja, akként, hogy a Kft. továbbra is ezen címet jelölje meg telephelyeként.

**Határidő:** értelem szerint

**Felelős:** Eged István polgármester

**Eged István FIDESZ-KDNP polgármester**

Kérdezi, hogy van-e még valakinek kérdése, hozzászólása?

Amennyiben nincs az ülést **bezárja**.

**K.m.f.**

**Eged István Dr. Varga Attila**

**FIDESZ-KDNP jegyző**

**polgármester**